Kirsty Moseley

Kirsty Moseley on inglise kirjanik.

Elulugu 
Ta sündis Ühendkuningriigis, Inglismaal, Hertfordshire'is. 2000. aastal kolis ta Norfolki, kus ta kohtas oma praegust abikaasat. 2005. aastal sündis tal poeg.

Looming 
Kirsty Moseley räägib, kuidas teda on alati huvitanud kirjutamine. Pärast tema poja sündi, leidis ta kogemata veebilehe, kus olid algajate kirjutatud lood. Ta luges seal teiste kirjutatud tekste mitmeid kuid ning üks päev oli ta piisavalt julge, et enda kirjutatud loo ise postitada sinna lehele. Lugejatelt sai ta palju tuge ja julgustust edasi hakata kirjutama.

2012. aasta aprillil tuli välja tema esimene romaan nimega “The Boy Who Sneaks in My Bedroom Window”. 

Ta on kirjutanud ka mõned romaanid koos teiste kirjanikega, näiteks “Courage”, koos J.L. Berg, L.A. Casey, Erin Noelle, Tess Oliver, Kate Perry, Julie A. Richman, Aurora Rose Reynolds. 

Praeguseks on ta kirjutanud 19 raamatut.

Populaarsemad teosed

The Boy Who Sneaks in My Bedroom Window (2011) 
Kirsty Moseley sai kirjanikuna tuntuks aastal 2011, mil tuli välja tema esimene ja populaarsem teos “The Boy Who Sneaks in My Bedroom Window”. Raamat on inglise keelne, kus on 271 lehekülge. Raamat räägib tüdrukust Amber Walker, kelle naabriks oli tema venna parim sõber Liam James. Liam on tavaliselt ülbe ja edev poiss, kuid öösiti näeb Amber seda, mida teised temas ei näe. Amber ei tahaks mitte kunagi Liamisse armuda, kuid ta süda tunneb ennast teisiti.

Always You (2012) 
31. oktoobril 2012 välja ilmunud romaan on Moseley teine kõige populaarsem teos, mida ta on kirjutanud. “Always You” on Best Friend sarja esimene osa ning selles sarjas on veel kaks raamatut: “Free Falling” ja “Friend Zoned”. Teos on inglise keelne ning selle on 329 lehekülge. Raamat räägib tüdrukust, kelle parim sõber on kooli kõige ahvatlevam poiss. Pärast pikka ja tavalist sõprust muutub see kõik, kui tüdruk kaotab kihlveo ja peab sõbrale musi andma.

Nothing Left to Lose (2013) 
Kolmas Kirsty Moseley populaarne romaan on  pealkirjaga “Nothing Left to Lose”.Raamat on kokku pandud selle autori kahest teisest romaanist: “Guarding the Broken” ja “Blurring the Lines”. Romaan räägib tüdrukust, kelle nimi on Anna ning kuidas tema elu muutus traagiliseks. Kolm aastat pärast Anna kuueteistkümnendat sünnipäeva pole ta enam samasugune rõõmus ja energiat täis tüdruk. Nüüd oli ta külm, kinnine ja öösiti nägi ainult õudusunenägusid. Anna isa tahtis tagada oma tütrele turvalisust ja nii ta määras Ashton Taylori Annat kaitsma. Kolm aastat pole Anna oma emotsioone väljendanud, kuid ta mõtteviisi muudab Ashton.

Raamatud 

 “The Boy Who Sneaks in My Bedroom Window” (2011)
 “Enjoying the Chase” (2011)
 “Always You” (2012)
 “Nothing Left to Lose” (2013)
 “Guarding the Broken: Nothing Left to Lose” esimene osa (2013)
 “Free Falling” (2013)
 “Blurring the Lines: Nothing Left to Lose” teine osa (2013)
 “Poles Apart” (2014)
 “One Wild Night” (2014)
 “Reasons Not To Fall In Love” (2014)
 “Courage” (2014)
 “Friend Zoned” (2014)
 “Bleeding Hearts Anthology” (2015)
 “A Touch of Romance” (2015)
 “Fighting to Be Free” (2016)
 “Worth Fighting For” (2016)
 “The Boy and His Angel” (2019)
 “Man Crush Monday” (2020)
 “Stand-In Saturday” (2020)

2022. aastal tulevased teosed 

 “Whatever It Takes” (31. detsember 2022)
 “Fangirl Friday” (31. august 2022)
 “Forget the World” (31. detsember 2022)

Isiklikku 
Kirsty Moseley on abielus oma mehe Lee´ga. Kirsty sõnul on Lee tema suurim toetaja, kes aitab ja inspireerib teda. Suurem osa mees tegelastest Moseley romaanides on kujutletud tema enda mehe põhjal.

Viited

Välislingid 
 Kirsty Moseley

Suurbritannia kirjanikud
Sünniaeg puudub